Khofifah Indar Parawansa

Dra. Hj. Khofifah Indar Parawansa (lahir 19 Mei 1965) ialah seorang politik Indonesia yang semasa ini berkhidmat sebagai Gabenor Jawa Timur sejak 13 Februari 2019. Ia pernah berkhidmat sebagai Menteri Sosial Indonesia ke-27 dari tanggal 27 Oktober 2014 sehingga 17 Januari 2018.

Beliau juga ialah Menteri Negara Pemberdayaan Perempuan ke-5 dalam Kabinet Persatuan Kebangsaan era pemerintahan Presiden KH. Abdurrahman Wahid, sekali gus menjadi menteri termuda di kabinet tersebut.

Beliau meraih gelar sarjana pada 1990 dari Fakulti Ilmu Sosial dan Ilmu Politik, Universitas Airlangga, Surabaya.

Pada tanggal 27 Oktober 2014, ia dipilih oleh Presiden Joko Widodo untuk menjadi Menteri Sosial dalam Kabinet Kerja. Pada tanggal 17 Januari 2018, Khofifah meletak diri dari jawatannya kerana memasuki pilihan raya Gabenor Jawa Timur 2018, dan digantikan oleh Idrus Marham.

Pada tahun 2018, Khofifah mengikuti pilihan raya Gabenor Jawa Timur 2018 berpasangan dengan Emil Elestianto Dardak (Emil Dardak), Bupati Trenggalek. Pasangan Khofifah-Emil didukung oleh Parti Demokrat, Parti Golkar, PAN, PPP, Parti Nasdem, dan Parti Hanura. Pasangan ini berjaya memenangi pilihan raya itu dengan lebih 10 juta undi, 53.55% dari jumlah undi keseluruhan mengalahkan pasangan Saifullah Yusuf-Puti Guntur Soekarno.

Anugerah 
Sejumlah anugerah diraih Khofifah selama berkhidmat Gabenor Jakarta Timur pada 2019. Pada November, beliau meraih anugerah sebagai Gabenor/Ketua Pemerintahan Provinsi Terbaik pada acara Bilik Dagang dan Industri (Kadin) Award 2019 yang digelar di Bali.

Kemudian, beliau mendapatkan anugerah sebagai Alumni Berprestasi Universitas Airlangga. Anugerah ini diberikan kerana Khofifah dinilai sebagai alumni yang mempunyai pengiktirafan kebangsaan serta antarabangsa.

Rujukan

Pautan luar 

 
 
 
  Profil di Merdeka.com
Ahli politik Indonesia
Orang Jawa
Alumni Universitas Indonesia
Kelahiran 1965
Orang hidup
Anggota Nahdlatul Ulama